laion/Wikipedia-Exotic huggingface dataset:
שמעון תמיר

שמעון סיימון תמיר (נולד ב-20 באפריל 1950 ג' באייר ה'תש"י) הוא דובר המכללה האקדמית ספיר, חבר האקדמיה הישראלית לקולנוע. מפיק סרטים ועיתונאי. תמיר נולד וגדל בקיבוץ הזורע בעמק יזרעאל, בן למייסדי הקיבוץ, ארנון ואלישבע תמיר (פישמן), למד בבי"ס יסודי הזורע, ב"ס תיכון: בוגר המוסד החינוכי 'שומריה' במשמר העמק, חניך תנועת הנוער השומר הצעיר. תמיר הוא בוגר תואר ראשון BA במדע המדינה ותקשורת ובוגר תואר שני MA במדע המדינה (תקשורת פוליטית) של אוניברסיטת תל אביב. בנוסף, הוא בוגר בית הספר הגבוה לאמנות הבמה והקולנוע ובוגר קורס דירקטורים של המכללה האקדמית ספיר. כיום מתגורר בגבעתיים, נשוי ללידיה ואב לשני בנים. בשנת 1980 כיהן תמיר כמנכ"ל ובעלים בחברת הפקה לסרטים וסדרות. בתפקידו היה מפיק ועורך ראשי של סדרת טלוויזיה היסטורית "מבט – מידע באמצעות טלוויזיה" (13 פרקים), עורך ראשי של סרט עלילתי "ילדי סטלין" בבימוי נדב לויתן. במאי ומפיק של הסרטים דוקומנטריים על תנועת הלח"י: "הבריחה מלטרון" על בריחת יצחק שמיר וחבריו ממחנה המעצר בלטרון, ו- "ולא חזרנו לבסיס" על פעולת הטרור הכושלת בבתי המלאכה של הרכבת בחיפה. עורך ראשי, ובמאי בסדרת הסרטים "אישים דגולים ביהדות" (12 סרטים): בן-גוריון, לוי אשכול, משה דיין, גולדה מאיר, ארתור רופין, קפקא, יצחק גרינבוים, פנחס ספיר, ברל כצנלסון, יגאל אלון, ועוד. במקביל שימש בשנים אלה כמרצה במכללת ספיר לעריכה ובימוי קולנוע, במרכז צעירים דימונה ובגבעת חביבה שם לימד הוראת הפקה ובימוי סרטים. בין השנים 1992–1996 ניהל את אגף הסברה, פרסום ותקשורת במפלגת העבודה. בתפקידו ניהל את מרכז המידע והיה אחראי על מחקר ותכנון, תקצוב, פלנינג, ועבודה מול משרד פרסום. בנוסף ניהל קמפיינים, הפצה תכנים בתקשורת ממוכנת, דיגיטלית, טלפונית, ובעל-פה (אירועים). ניהול מדיה כתובה ואלקטרונית בכל אמצעי התקשורת ומדיות הפרסומיות. כמו כן נמנה עם צוות ההפקה של ההפגנה הגדולה בה נרצח ראש הממשלה יצחק רבין. תמיר היה ראש צוות מיוחד בקמפיין הבחירות של מפלגת העבודה בראשותו של יצחק רבין והיה למנהל קמפיין השטח של מפלגת העבודה בבחירות 1996 שבהן התמודד שמעון פרס. בשנת 1997 שימש כעיתונאי וכתב שטח וספורט אתגרי והיה לבעל טור קבוע בתחום התיירות בידיעות אחרונות וככתב בתחום הביטחוני במגזין בלייזר. בשנת 2001 כתב את הספר: "טיולי ג'יפים", ספר מסלולי טיול בג'יפים בישראל. שיצא לאור בהוצאת מודן. משנת 2003 מכהן כמנהל אגף תקשורת, שיווק ויחסי ציבור של המכללה האקדמית ספיר. בשירותו הסדיר שירת בסיירת שקד ולקח חלק במלחמת ההתשה ונלחם לאורך תעלת סואץ וחצי האי סיני. במלחמת יום כיפור היה מפקד צוות במיל' בחטיבת הטנקים 421 (חטיבת הצליחה) והשתתף בקרבות הנגד לחילוץ מוצב 'לקקן', קרבות ההגנה על מתחמי חמוטל וציונה. השתתף בקרב הצליחה במרחב סרפאום, פאיד, ק"מ 101. במלחמת לבנון הראשונה היה סמ"פ במילואים בפלוגת סיור בחטיבת הטנקים 755. כיום הוא משרת כסגן-אלוף במילואים. טיולי ג`יפים: טיול וטבע בישראל (2001) שמעון תמיר, דף שער בספרייה הלאומית שמעון תמיר, באתר ארכיון הסרטים הישראלי בסינמטק ירושלים
סוזן לינץ'

סוזן לינץ' (באנגלית: Susan Lynch; נולדה ב-5 ביוני 1971) היא שחקנית צפון אירית. לינץ נולדה בקורינשגו, ניורי במחוז ארמה שבצפון אירלנד לאם איטלקייה ואב אירי. יש לה ארבעה אחים ואחיות, אחד מהם הוא השחקן ג'ון לינץ'. אחותה פולין היא מורה למשחק בבית הספר התיכון בבסברוק. היא למדה בבית הספר למשחק "Central School of Speech and Drama". באוגוסט 2004 החלה לשחק בתיאטרון המלכותי הלאומי בלונדון במסגרת "The Night Season". ב-2008 הופיעה בתפקיד ראשי במחזה "ימיו האחרונים של יהודה איש קריות" בתיאטרון אלמידה (אנ'). בקולנוע שחקה בין השאר בסרט "יצורים יפים", בסרט "להעיר את נד" ובתפקיד ראשי בסרט "נורה". ב-3 בדצמבר 2000 זכתה בשלושה פרסים של האקדמיה האירית לקולנוע וטלוויזיה בהם פרס השחקנית הטובה ביותר על משחקה בסרט "נורה". לינץ' נשואה לשחקן קרייג פרקינסון. ב-2008 עברו לינץ' ובעלה לגור בפיינסוויק שבגלוסטרשייר. לבני הזוג יש בן אחד. סוזן לינץ', במסד הנתונים הקולנועיים IMDb (באנגלית) סוזן לינץ', באתר AllMovie (באנגלית) סוזן לינץ', במסד הנתונים הקולנועיים KinoPoisk (ברוסית) Flint Marx, Rebecca "Susan Lynch Full Biography", Rebecca Flint Marx, Rovi Dicker, Ron (2001) "Rachel Weisz's Moment: Three New Movies Will Test British Actress' Box-Office Power In U.S.", Hartford Courant, 18 March 2001. Maddox, Brenda (1999) "FILM; Where Nora Joyce Fell For a Talented Nobody", The New York Times, 8 August 1999, retrieved 15 August 2011 BBC's Common actress Susan Lynch on working with ‘lovely’ Johnny Depp and ‘amazing’ Ewan McGregor Gloucester Citizen, 2014-03-24.
איש יהודי

ספר או קונטריס איש יהודי הוא שם עט של מספר חכמים וסופרים. האם התכוונתם ל... מרדכי בן הלל הכהן דוד ישעיהו זילברבוש לייבל טויבש לאון רבינוביץ שמחה פטרושקה "איש יהודי ספרא" – משה מרדכי פרוס ספר איש יהודי – חיבורו של הרב מרדכי זונדל רובינשטיין (וילנא תרע"א) ספר איש יהודי – ספר תולדות רבי מרדכי יאקאב (תשפ"א) ספר איש יהודי – ספר מאת הרב יאיר יפרח (בני ברק תשס"ב) ספר איש יהודי – ספר לזכר רבי משה יחיאל שושן מאת בני משפחתו (תשנ"ט - תש"ס) ספר איש יהודי – ספר מאת הרב חיים כהן החלבן מגבעתיים והרב ראובן ששון (רמת השרון תשע"א) ספר איש יהודי – ספר מאת הרב אברהם זיתון (רמת בית שמש תשע"ב) ספר איש יהודי היה – תולדות חייו של הרב יצחק אוחנה רב קריית שמונה ספר איש יהודי מפולין – מאת יצחק פרליס (1986 תשמ"ו) ספר בכנף איש יהודי – מאת הרב יצחק ברנד (עמנואל תשע"ה) קונטרס איש יהודי – מאת רבי ינון יחזקאל כהן, אוצר מנהגים והנהגות לכל חודש אדר, מגילת אסתר עם ביאורים וחידושים, הנהגות גדולי ישראל בחג הפורים, תפילות ליום הפורים, אדר ירושלים תשע"ב (סא עמודים). קונטרס איש יהודי – (עמ' קמז-קנב בתוך ספר אילת מרדכי) מאת חכם סופר אברהם מכון אוצר הברכה ירושלים ישראל בתוך ספר אילת מרדכי י"ח בסיון תש"ע – ערב פורים אדר ב' תשפ"ב מהדורא תניינאה לכבוד חג הפורים מצורף לו ספר כל בו לפורים (מאת החכם והמשכיל רבי אברהם מנחם מנדל מור). קונטרס איש יהודי – מאמר דא"ח מאת האדמו"ר מחב"ד לכבוד פורים תשל"ג, הודפס לאחר ארבעים שנה בי' אדר תשע"ג.
יהודה לייב רבינוביץ

האם התכוונתם ל... לאון רבינוביץ – עורך "המליץ" משה יהודה לייב רבינוביץ – האדמו"ר ממונקאטש
האלור האנסון

האלור האנסון (בפארואזית: Hallur Hansson; נולד ב-8 ביולי 1992) הוא כדורגלן פארואזי המשחק בוויילה בעמדת הקשר. האנסון התחיל את הקריירה שלו במחלקת הנוער של ואגור, בגיל יותר מאוחר עברה משפחתו לטורסהאבן, והוא עבר למחלקת הנוער של הבנר בולטפלאג המקומית. כאשר סיים את גיל הנוער ביחד עם עמיתו לקבוצה גילי רולנטסון הוא חתם באברדין הסקוטית. ב-27 בנובמבר 2010 ערך את הופעת הבכורה שלו במדי הקבוצה הבוגרת בהפסד 2-0 נגד קילמרנוק. לאחר שלא זכה לדקות משחק באברדין, בשנת 2011 חזר להבנר בולטפלאג. ב-29 בינואר 2013, חתם לשנה וחצי באולבורג הדנית, אך כעבור שנה עזב את המועדון וחתם בויקינגור גוטה. בסיום העוה חתם בונדסיסל בה הוא שיחק במכרז השדה לצד יליד איי פארו נוסף ברנדור אולסן. ב-17 ביוני 2016 חתם לשנתיים בהורסנס. ב-31 במרץ 2023 האנסון חתם בקלאקסוויק. האנסון שיחק בצעירותו בכל הנבחרות הצעירות של ארצו. ב-15 באוגוסט 2012 ערך את הופעת הבכורה שלו בנבחרת איי פארו במשחק ידידות נגד איסלנד. ב-11 באוקטובר 2013 הבקיע את שער הבכורה שלו בנבחרת בתיקו 1-1 נגד קזחסטן במסגרת מוקדמות מונדיאל 2014. אישיים קשר העונה בליגת העל של איי פארו: 2012 נבחרת העונה בליגת העל של איי פארו: 2012 מדיה וקבצים בנושא האלור האנסון בוויקישיתוף האלור האנסון, באתר Transfermarkt האלור האנסון, באתר Soccerway האלור האנסון, באתר National Football Teams האלור האנסון, באתר FootballDatabase.eu פרופיל השחקן באתר FaroeSoccer.com ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
ישראל רול

האם התכוונתם ל... ישראל רול (ארכאולוג) – ארכאולוג ישראלי, פרופסור באוניברסיטת תל אביב ישראל רול (משכיל) (ראלל) – מתרגם עברי בתקופת ההשכלה
אירוויזיון הילדים 2010

אירוויזיון הילדים 2010 היא ההפקה השמינית של אירוויזיון הילדים. התחרות נערכה במינסק ארנה, מינסק בבלארוס, לאחר שנבחרה על ידי איגוד השידור האירופי לארח את התחרות. בשנה זו התחרו 14 מדינות וארמניה זכתה בפעם הראשונה במקום הראשון באירוויזיון הילדים. בשנה זו שלוש מדינות הגישו לאיגוד השידור האירופי הצעה לארח את תחרות אירוויזיון הילדים לשנת 2010 כששתי הצעות האחרות לאירוח התחרות היו מרוסיה ומלטה, והסיבות שבזכותם בלארוס זכתה באירוח הם שהיא זכתה פעמיים בתחרות (2005 ו-2007) ובנוסף הם הציעו את מינסק ארנה המכיל 15,000 מקומות ומתאים בגודלו לאירוויזיון הילדים. דניס קוריאן היה המנחה של התחרות. בשנה זו עדיין היה חוק שאוסר על זמרים להשתתף בשנית אך לא מנעו ממלווים ורקדנים לחזור לתחרות כזמרים או כרקדנים ומלווים הלוגו נוצר על ידי רשות השידור הבלארוסית ואיגוד השידור האירופי. קשת הצבעים בלוגו מסמלת אנשים שונים, תרבויות שונות ומדינות שונות והכנפיים מייצגות חופש ולכן גם בבמה היו כנפיים ונבחרו 11 תושבי בלארוס שמייצגים את השונות וזו גם הסיבה שכל הזוכים בשנים 2003-2009 הגיעו לבלארוס, דינו ילוסיץ' מקרואטיה, מריה איסבל מספרד, קסניה סטניק מבלארוס, האחיות טומלצ'בי מרוסיה, אלכסיי זגלוביץ' מבלארוס, להקת בזקיבי מגאורגיה ורלף מקנבאך מהולנד (לפי סדר הזכייה). 14 מדינות אישרו את השתתפותן בתחרות: ליטא ליטא-ברנארדס גרבסיאיוסקאס (זמר, השתתף בקדם הליטאי) מולדובה מולדובה-פאולה פרשיץ' (זמרת, השתתפה בקדם המולדבי) הולנד הולנד-בראם (זמר, השתתף בקדם ההולנדי ב-2009) סרביה סרביה-מאיה מזיק (נציגת לטביה באירוויזיון הילדים 2008) אוקראינה אוקראינה-אליזבת ארפוש (אחת ממנחי הקדם האוקראיני בשנה זו) שוודיה שוודיה-רובין רידל (אחיה הגדול של ג'וספין) רוסיה רוסיה-פיליפ מזורוב (מגיש הנקודות ב-2009) לטביה לטביה- רולף אילאנדס (אחד מנציגי לטביה באירוויזיון 2012) בלגיה בלגיה-לאורה אומלופ (נציגת בלגיה באירוויזיון הילדים 2009) ארמניה ארמניה-נדיה סרגסיאן (זמרת ארמנית, השתתפה בקדם הארמני ב-2011) מלטה מלטה-פרנצ'סקה זארב (זמרת מלטית, השתתפה בקדם המלטזי בשנים 2005-2008 והנחתה אותו בשנים 2009 ו-2010) בלארוס בלארוס-אנסטסיה בויטגינה (תלמידת מרכז ההתעמלות במינסק) גאורגיה גאורגיה-ג'ורגי טורדזה (זמר, השתתף בקדם הגאורגי) מקדוניה מקדוניה-שרה מרקוסקה (נציגת מקדוניה באירוויזיון הילדים 2009) מדיה וקבצים בנושא אירוויזיון הילדים 2010 בוויקישיתוף אתר האינטרנט הרשמי של אירוויזיון הילדים 2010 (באנגלית בריטית)
יגדיל תורה (סלוצק)

יגדיל תורה (מכונה לעיתים "יגדיל תורה הסלוצקאי") היה מאסף תורני שיצא לאור בסלוצק ובבוברויסק, בין השנים ה'תרס"ט-ה'תרפ"ח (1908-1928). עורכי כתב העת היו רבי איסר זלמן מלצר שכיהן אז כרבה של סלוצק וכראש ישיבת "עץ חיים" בעיר, ותלמידו רבי משה בנימין טומשוב ("מבי"ט"). רבי איסר זלמן מלצר, אז רבה של סלוצק וראש הישיבה בה, הציע את רעיון ייסוד כתב העת בסעודת פורים שנערכה בביתו בשנת ה'תרס"ח (1908). תלמידו הרב טומשוב שנכח בסעודה, קידם את הרעיון ושלח קול קורא להשתתפות בגליונותיו, לרבנים רבים בליטא ובשאר הפזורה היהודית במזרח אירופה. גיליונו הראשון של כתב העת, ראה אור בחנוכה תרס"ט (דצמבר 1908). המאסף יצא בתחילת דרכו כשבועון ונדפסו ממנו בשנותיו הראשונות עשרות גליונות. כתב העת נתקל בבעיות תקציביות, אך הדפסתו נעצרה רק כאשר נפל העורך הרב טומשוב למשכב ונאלץ לנסוע לברלין לצורך רפואתו. בהמשך הוא היגר לארצות הברית, ועם הגיעו לניו יורק בשנת ה'תרע"ו (1916) התחיל להוציא לאור סדרה חדשה של כתב העת. סדרה זו מכונה לעיתים "יגדיל תורה (ניו יורק)" או "יגדיל תורה הניו-יורקי" כדי לבדלה מיגדיל תורה הסלוצקאי המקורי, בשל היותה סדרה חדשה בעלת מספור גליונות חדש. על גליונות כתב העת נדפסו במקביל מספר השנים לסדרה החדשה והמקורית, כך נדפס בראש גליונות שנת ה'תרע"ז: ”שנה שניה לצאתו לאור באמעריקא; שנה תשיעית להתיסדותו ברוסיא”. בגליונות אלו התרחב קהל הכותבים הטבעי של כתב העת וכלל גם רבנים רבים מרבני יהדות ארצות הברית, לחלקם הוא מהווה במה יחידה בה נדפסו מחידושי תורתם ופסקיהם ההלכתיים. עם כניסתו בשנות ה-20 של המאה ה-20 של הרב יחזקאל אברמסקי לכהן כרבה של סלוצק, חידש יחד עם הרב שלמה יוסף זוין, אז רבה של נובוזיבקוב את הופעת כתב העת ברישיון ממשלתי. בכך היה "יגדיל תורה" לכתב העת העברי והיהודי היחיד שיצא לאור ברוסיה הסובייטית. בשני גליונותיו שהודפסו בבוברויסק בשנת תרפ"ח (1927-1928), נדפסו מאמרים מרבנים בולטים שעדיין נותרו בברית המועצות, כמו: הרב מאיר סטולביץ, רבה של חסלביץ; הרב משה פיינשטיין, אז רבה של ליובאן והרב פתחיה מנקין מקרוצ'ה (אנ'). בגליונות כתב העת הופיעו מאמריהם התורניים של רוב ככל האישים הרבניים הבולטים של יהדות ליטא, ולצידם רבנים מרוסיה, פולין ועוד. בין הכותבים נמנו: רבי משה מרדכי אפשטיין; רבי מנחם קרקובסקי מחסלביץ; רבי ברוך יהושע הורוביץ מאלקסוט; רבי ראובן כץ, אז רבה של אמדור; רבי יחיאל מיכל רבינוביץ, מחבר "אפיקי ים"; רבי אברהם יצחק הכהן קוק; רבי שמעון שקופ; רבי אליהו מאיר פייבלזון; רבי יהושע יוסף פרייל (דודו של ג'ו שווארץ); רבי יהודה לייב צירלסון מקישינב; רבי אברהם דובער כהנא שפירא מקובנה; רבי משה סוקולובסקי; רבי יעקב צבי אופנהיים, רבה של קלם; רבי יחיאל יעקב ויינברג, אז רבה של פילווישקי; רבי צבי יחזקאל מיכלזון מפלונסק ורבים אחרים. יהודה רובינשטיין, יגדיל תורה (סלוצק), בתוך: יצחק לוין (עורך), אוצר כתבי־עת תורניים: ביבליוגרפיה של כתבי עת תורניים... בשנות תנ"א – תש"ח. ניו יורק: דפוס האחים שולזינגר, תש"מ. עמ' 106–107. הנ"ל, יגדיל תורה (ניו יורק), שם עמ' 107–108. יגדיל תורה, סדרה ראשונה, גליונות שנה א, סלוצק תרס"ט, באתר אוצר החכמה יגדיל תורה, סדרה ראשונה, גליונות שנה ב, סלוצק תר"ע, באתר אוצר החכמה יגדיל תורה, סדרה ראשונה, גליונות שנה ג, סלוצק תרע"א. (דפוס צילום, ניו יורק: גרוסמן), באתר אוצר החכמה יגדיל תורה, סדרה שנייה, גליונות שנה ב (ט), סלוצק תרע"ז, באתר אוצר החכמה יגדיל תורה, סדרה שלישית, גליון א, סלוצק, תשרי תרפ"ח, באתר אוצר החכמה יגדיל תורה (סלוצק), סדרה שלישית, גליון ב, סלוצק, אדר תרפ"ח, באתר אוצר החכמה
יגדיל תורה (ורשה)

יגדיל תורה (לעיתים: יגדיל תורה הוורשאי) היה קובץ רבני-תלמודי שהופיע בפרבר הוורשאי פראגה, בשנות ה-20 וה-30 של המאה ה-20, ושימש כבמה תורנית מרכזית לחידושי תורה ופסקי הלכה של רבנים ותלמידי חכמים מרחבי העולם היהודי, בדגש על רבני יהדות פולין. כתב העת נערך בידי הרב אברהם בנימין גלוביצ'ובר (גלאוויטשאווער) מפראגה, והרב ישעיהו יוסף מרגולין מברנזוויל, ניו יורק, ארצות הברית. החל משנת 1933 נדפס כתב העת באוסטרוב מזובייצקה. לצד חידושי תורה בפרסום ראשון מכתבי יד של רבנים כמו האדמו"ר מאוסטרובצה רבי יחזקאל הולשטוק, רבי יעקב שור מקיטוב ורבי יוסף רוזין, "הרוגאצ'ובי". פרסמו מאמרים בכתב העת, הרבנים: פנחס אפשטיין מירושלים, מנחם זמבה מפראגה, יצחק טרונק מקוטנה וצבי יחזקאל מיכלזון מוורשה. התפרסמו בכתב העת גם חידושי תורה של בחורים צעירים, בהם שמחה אלברג. בגיליון אב-אלול תרצ"ג, נדפס נספח ובו חידושים למסכת כתובות מכתב יד של הרב מאיר דן פלוצקי. הרב אבא זיונס, יגדיל תורה (וורשה-פרגה), בתוך: יצחק לוין (עורך), אוצר כתבי־עת תורניים: ביבליוגרפיה של כתבי עת תורניים... בשנות תנ"א – תש"ח. ניו יורק: דפוס האחים שולזינגר, תש"מ עמ' 109. מגליונות כתב העת יגדיל תורה, שנה א גליונות א-ה, ורשה-פרגה, תרפ"ז, באתר אוצר החכמה יגדיל תורה, שנה ב גליונות ו-ח, ורשה-פרגה, תרפ"ח, באתר אוצר החכמה יגדיל תורה, שנה ג גליונות א-ב, ורשה-פרגה, תרפ"ט, באתר אוצר החכמה יגדיל תורה, שנה ד גליונות א-ב, ורשה-פרגה, תר"צ, באתר אוצר החכמה יגדיל תורה, שנה ה גליונות א-ב, אוסטרוב-מזובייצקי, תרצ"ג, באתר אוצר החכמה
צ'ילסיטו

צ'ילסיטו (בספרדית: Chilecito) היא עיר בפרובינציית לה ריוחה בארגנטינה. צ'ילסיטו נמצאת במרכז הפרובינציה, בעמק בין רכס סיירה דה ולסקו במזרח ורכס סיירה דה פמטינה במערב. צ'ילסיטו נוסה ב-19 בפברואר 1715 על ידי המתיישב הספרדי דומינגו דה קסטרו אי בסאן תחת השם "ויז'ה סנטה ריטה", על שם הקדושה הנוצרית האיטלקייה ריטה מקאשה (Rita da Cascia). אחר כך שונה השם ל"ויז'ה ארחנטינה", ולאחר מכן לשם הנוכחי. מקור השם לא ברור, ואחת הדעות היא שהוא נובע מהשם הילידי של האזור. במאה ה-19 הכלכלה המקומית הסתמכה בעיקר על כריית זהב במכרות בהרים הסמוכים. אחת העדויות שנותרו מתקופה זו היא מעין רכבל המקשר את צ'ילסיטו למכרה "לה מחיקנה" (La Mejicana) ברכס סיירה דה פמטינה, אשר הפך לאטרקציה תיירותית. כיום כלכלת צ'ילסיטו מתבססת על חקלאות, בעיקר על גידול גפנים ובמידה פחותה יותר על גידול פירות שונים. בעיר נמצאת האוניברסיטה הלאומית של צ'ילסיטו, שהייתה במקור קמפוס של האוניברסיטה הלאומית של לה ריוחה. מדיה וקבצים בנושא צ'ילסיטו בוויקישיתוף
חצי האי סקנדינביה

חצי האי סקנדינביה (או חצי האי הסקנדינבי) הוא חצי אי בצפון יבשת אירופה, בו נמצאים כיום המדינות נורווגיה (בחלק המערבי של חצי האי), שוודיה (בחלק המזרחי של חצי האי) והחלק הצפוני של מדינת פינלנד (אזור הנמצא בחלק הצפון-מזרחי של חצי האי). רכס ההרים הסקנדינבי עובר כמעט באופן מושלם בגבולות המדיניים של שלוש המדינות, מלבד החלק הדרומי ביותר של רכס ההרים, אשר פונה מערבה לעבר אזור דרום-מרכז נורווגיה. חצי האי גובל במפרץ הבוטני, הים הבלטי, מצר קטגט, מצר סקאגרק, הים הצפוני, הים הנורווגי וים ברנץ. חצי האי סקנדינביה הוא חצי האי הגדול ביותר ביבשת אירופה – יותר מחבל הבלקן, מחצי האי האיברי, ומחצי האי האיטלקי. סקנדינביה מדיה וקבצים בנושא חצי האי סקנדינביה בוויקישיתוף חצי האי סקנדינביה, באתר אנציקלופדיה בריטניקה (באנגלית) ערך זה הוא קצרמר בנושא סקנדינביה ובנושא גאוגרפיה של אירופה. אתם מוזמנים לתרום לוויקיפדיה ולהרחיב אותו.
ג'וזף קנדי השלישי

ג'וזף (ג'ו) פטריק קנדי השלישי (באנגלית: Joseph Patrick "Joe" Kennedy III; נולד ב-4 באוקטובר 1980) הוא פוליטיקאי אמריקאי חבר המפלגה הדמוקרטית. כיהן כנציג המחוז הרביעי של מסצ'וסטס בבית הנבחרים של ארצות הברית. כיום הוא מכהן כ"שליח המיוחד של ארצות הברית בצפון אירלנד". קנדי נולד בשכונת ברייטון בבוסטון שבמסצ'וסטס. הוא בנם של חבר הקונגרס ג'וזף קנדי השני ורעייתו שיילה ראוץ' ונכדם של אתל ורוברט קנדי. יש לו אח תאום בשם מת'יו. הוריו התגרשו כשהיה בן 11. ב-2003 סיים תואר ראשון במדעי הניהול והנדסה באוניברסיטת סטנפורד וב-2009 תואר JD במשפטים מאוניברסיטת הרווארד. הוא התנדב לחיל השלום ובשנים 2004 עד 2006 השתתף במשימות ברפובליקה הדומיניקנית ובפוארטו ריקו. כעורך דין עבד כעוזר לתובע המחוזי במחוז מידלסאקס ובמחוז קייפ קוד והאיים סביבו. בנובמבר 2012 ניצח ברוב של 61% בבחירות לנציגות המחוז הרביעי בבית הנבחרים של ארצות הברית. הוא זכה ברוב גדול בבחירות לכהונה נוספת בנובמבר 2014 כשהתמודד ללא תחרות מצד נציגי מפלגות גדולות אחרות ולכהונה נוספות ב-2016 וב-2018. הוא כיהן כחבר בוועדת האנרגיה והמסחר. ב-2018 נבחר על ידי המפלגה הדמוקרטית לשאת את נאום התגובה של המפלגה לנאום מצב האומה של דונלד טראמפ. קנדי הודיע כי אין בכוונתו להתמודד מחדש בבחירות 2020 לבית הנבחרים. פרישתו זו באה לאחר שהחליט להתמודד בבחירות המקדימות במפלגה הדמוקרטית לייצוג מסצ'וסטס בסנאט של ארצות הברית נגד הסנאטור המכהן אד מרקי. במסע הבחירות שלו לסנאט הביעו תמיכה מספר אישים דמוקרטים בהם קירסטן סינמה, גיל סיסנרוס, סטפני מרפי, ג'ון לואיס ואחרים. בבחירות המקדימות עצמן הפסיד קנדי למרקי ברוב גדול. קנדי נשוי ללורן ומתגורר בברוקליין שבמסצ'וסטס. הם הורים לבת ובן. אתר האינטרנט הרשמי של ג'וזף קנדי השלישי ג'וזף קנדי השלישי, ברשת החברתית פייסבוק ג'וזף קנדי השלישי, ברשת החברתית אקס (טוויטר) ג'וזף קנדי השלישי, ברשת החברתית אינסטגרם ג'וזף קנדי השלישי, סרטונים בערוץ היוטיוב ג'וזף קנדי השלישי באתר בית הנבחרים האמריקאי ג'וזף קנדי השלישי, באתר המדריך הביוגרפי של הקונגרס של ארצות הברית (באנגלית) יצחק בן-חורין, הקנדי הזה עוד יהיה נשיא ארצות הברית. ראיון מיוחד, באתר ynet, 8 באוקטובר 2014 חדשות nana10, הכירו את הקנדי החדש בקונגרס: ג'וזף השלישי, באתר nana10‏, 7 בנובמבר 2012 ראסל ברמן, The 2020 Congressional-Retirement Tracker, באתר The Atlantic‏, 12 בדצמבר 2019 (באנגלית) פול לה-בלאנק ואלכס רוג'רס, Rep. Joe Kennedy kicks off primary challenge against Sen. Ed Markey, באתר CNN‏, 21 בספטמבר 2019 (באנגלית) סטיב לה בלאנק, Markey defeats Kennedy III in Massachusetts’ Senate primary, באתר AP‏, 1 בספטמבר 2020 (באנגלית) כישלון היסטורי של המשפחה: ג'ו קנדי ה-3 הפסיד בפריימריז במסצ'וסטס, באתר וואלה, 2 בספטמבר 2020
סופיה בוטלה

סופיה בּוּטֶלַה (בערבית: صوفيا بوتلّة; בצרפתית: Sofia Boutella; נולדה ב-3 באפריל 1982) היא שחקנית ורקדנית צרפתייה ילידת-אלג'יריה. התפרסמה תחילה כרקדנית רחוב ורקדנית היפ הופ, והופיעה במסע פרסום של חברת "נייקי". פריצתה הקולנועית הגדולה הייתה בסרט "קינגסמן: השירות החשאי" משנת 2015, בו גילמה את גאזל. בשנת 2016 שיחקה בסרט "סטארטרק: אל האינסוף". בוטלה נולדה וגדלה ברובע באב אל-ואד (אנ') שבאלג'יר בירת אלג'יריה. אביה הוא מוזיקאי הג'אז סאפי בוטלה (אנ'), ואמה אדריכלית. אחיה סֵיף עובד כאמן אפקטים חזותיים בתעשיית הבידור. פירוש שם משפחתם הוא "אנשי ההרים". בילדותה, סופיה החלה את לרקוד בריקוד קלאסי, מגיל 5. בשנת 1992, בהיותה בת 10, היא ומשפחתה החליטו להימלט ממולדתם – בעיצומה של מלחמת האזרחים באלג'יריה – והיגרו לפריז, צרפת, שם החלה לעסוק בהתעמלות אמנותית. היא אף הצטרפה בגיל 18 לנבחרת צרפת בהתעמלות אמנותית לנשים (אנ'). בוטלה התפתחה בתחום ריקוד ההיפ הופ, והצטרפה ללהקת הריקוד "Vagabond Crew" שניצחה בשנת 2006 בתחרות הברייקדאנס הבינלאומית "קרב השנה" (אנ'). אחר כך היא השתתפה בלהקת "Chienne de Vieand "Aphrodites שהוקמה כספין אוף. היא בוגרת מכללת ברקלי למוזיקה. פריצת דרך של בוטלה כרקדנית הגיעה בשנת 2007, עת נבחרה להשתתף במסע לפרסום מוצרי נשים של "נייקי וומן", שיצר הבמאי והכוריאוגרף ג'יימי קינג (אנ'). זו הייתה דחיפה גדולה לקריירה שלה, מה שהוביל לעבודה נוספת לצד כוכבות כמו הזמרת מדונה, בסיבוב ההופעות שלה Confessions Tour וכן לצדה של הזמרת ריהאנה. היא מודה על תקופת עבודתה זו שסייעה לה ללמוד אנגלית. היא הייתה הדמות הראשית בקליפ לשיר "Hollywood Tonight" של מייקל ג'קסון ששוחרר בפברואר 2011. בשנת 2002 ביצעה את הופעת המשחק הראשונה שלה בסרט הריקודים "Le défi" לצדה של השחקנית אמנדה ליר; בבימויה של הבמאית והכוריאוגרפית הספרדייה בלנקה לי (אנ'). בשנת 2012 בוטלה הופיעה לראשונה בסרט בינלאומי, כאשר גילמה את אווה בסרט הריקודים הבריטי "סטריט דאנס 2"; המשכון לסרט המצליח StreetDance 3D משנת 2010. בשנת 2014 שיחקה בסרט המדע-בדיוני הבריטי "Monsters: Dark Continent", ובשנת 2015 שיחקה בתפקיד משנה בסרט הריגול הקומי "קינגסמן: השירות החשאי". בשנת 2016 גילמה את ג'יילה בסרט המדע הבדיוני "סטארטרק: אל האינסוף", לצד זאכרי קווינטו וזואי סלדנה. בשנת 2017 שיחקה כמומיה בסרט "המומיה" לצדם של טום קרוז וראסל קרואו. בהמשך השנה שיחקה בסרט הפעולה "פצצה אטומית" לצידה של שרליז ת'רון, ובסרט הטלוויזיה "פרנהייט 451". בשנת 2018 שיחקה בסרט "מלון ארטמיס" וכן בסרטו של גספר נואה "קליימקס". בשנת 2021 שיחקה לצדו של ניקולס קייג' בסרט "Prisoners of the Ghostland". בשנת 2024 שיחקה בתור סבע אל-באדר בסרט מותחן הריגול הבריטי-אמריקאי "ארגייל", בכיכובם של הנרי קאביל ודואה ליפה. ממרץ 2014 עד אוקטובר 2018 הייתה במערכת יחסים עם השחקן האירי, רוברט שיהאן. מדיה וקבצים בנושא סופיה בוטלה בוויקישיתוף סופיה בוטלה, ברשת החברתית אינסטגרם סופיה בוטלה, במסד הנתונים הקולנועיים IMDb (באנגלית) סופיה בוטלה, באתר AllMovie (באנגלית) סופיה בוטלה, באתר Box Office Mojo (באנגלית) סופיה בוטלה, במסד הנתונים הקולנועיים KinoPoisk (ברוסית)
פינידי ג'ורג'

פינידי ג'ורג' (Finidi George; נולד ב-15 באפריל 1971 בפורט הרקורט) הוא כדורגלן עבר ניגרי, אשר שיחק כקשר ימני. ג'ורג' עשה לעצמו שם עולמי במדי אייאקס אמסטרדם מהולנד, כאשר היה שחקן מפתח בקבוצה שזכתה ב-8 תארים משמעותיים, כולל ליגת האלופות בעונת 1994-1995. אחרי כן, שיחק מספר שנים בספרד במדי ריאל בטיס, ולקראת פרישתו ממשחק שיחק אף באנגליה. במהלך שנות ה-90, נחשב לשחקן חשוב בסגל הנבחרת הניגרית, וייצג את מולדתו בשני גביעי עולם. אחרי ששיחק בשלושה מועדוני כדורגל במולדתו, הגיע ג'ורג' לאייאקס ב-1993, יחד עם חברו לנבחרת ניגריה נוואנקוו קאנו. כבר בעונתו הראשונה באמסטרדם, יצר רושם חיובי של שחקן מרשים, לאחר שכבש 4 שערים ב-27 משחקי ליגה, ועזר לקבוצתו לזכות בליגת העל ההולנדית. גם בשתי העונות שלאחר מכן זכה עם אייאקס באליפות הולנד. בעונת 1994-1995, שותף להישג המרשים של אייאקס, כאשר שיחק בהרכב הקבוצה בניצחון משחק גמר ליגת האלופות נגד מילאן האיטלקית. בשנת 1996 עבר לספרד, לקבוצת ריאל בטיס. במדי קבוצתו החדשה, כבש מספרים דו-ספרתיים של שערים במרבית עונותיו שם, ועזר לקבוצתו האנדלוסית לסיים במקום הרביעי של הלה ליגה כבר בעונתו הראשונה. באותה העונה, בטיס גם סיימה גם כסגנית מחזיקת גביע המלך הספרדי, לאחר שהפסידה במשחק הגמר לברצלונה 3-2, לאחר הארכה. אחרי שבשנת 2000, בטיס ירדה לליגת המשנה בספרד, עבר ג'ורג' לשחק במאיורקה. לאחר עונה אחת בלבד, חתם במועדון הפרמייר ליג איפסוויץ' טאון, תמורת 3.1 מיליון פאונד. אחרי שנתיים לא מרשימות באנגליה, ולאחר שקבוצתו החדשה ירדה ליגה, ג'ורג' שוחרר מאיפסוויץ' ביוני 2003. בנובמבר 2003, כשהיה בן 32 נבחן מחדש בקבוצתו לשעבר מאיורקה. לאחר המבחנים הקצרים, חתם שנית במועדון מהאיים הבלאריים. אחרי שסיים עם מאיורקה במקום ה-11 בלה ליגה, החליט בקיץ של אותה העונה לפרוש ממשחק פעיל. באמצע נובמבר 2010, חזר למועדונו הראשון בספרד, בטיס, בתפקיד מנהל לכדורגל בינלאומי במועדון. למרות זאת, החליט על המשכת מגוריו בפאלמה דה מיורקה, מקום מגוריו מאז שפרש ממשחק. ערך את הופעת הבכורה שלו עבור נבחרת ניגריה ב-1991, במשחק מוקדמות גביע אפריקה לאומות נגד בורקינה פאסו. במהלך המשחק, הוא בישל 3 שערים לראשידי יקיני, וכבש שער בעצמו, כאשר המשחק הסתיים בתוצאה 7-1. היה שותף לזכיית נבחרתו בטורניר הגמר של גביע אפריקה לאומות 1994 שנערך בתוניסיה. ג'ורג' היה חלק מסגל נבחרת ניגריה למונדיאל 1994 בארצות הברית, בו ניגריה זכתה בבית אליו הוגרלה והודחה בשלב שמינית הגמר. פינידי זכה לכבוש שער, במשחק הניצחון 2-0 מול יוון. הוא המשיך לייצג את ניגריה גם במונדיאל 1998 בצרפת, בו ייצג את מולדתו בכל משחקיה בטורניר. סך הכל ג'ורג' צבר 62 הופעות בנבחרתו. ליגת העל ההולנדית (3): 1993-94, 1994-95, 1995-96 ליגת האלופות (1): 1994-95; סגנות (1): 1995-96 הסופר קאפ האירופי (1): 1995 הגביע הביניבשתי (1): 1995 מגן יוהאן קרויף (2): 1994, 1995 גביע המלך הספרדי (סגנות, 1): 1996-97 גביע אפריקה לאומות (1): 1994; סגנות (1): 2000; מקום שלישי (2): 1992, 2002 פינידי ג'ורג', באתר Transfermarkt פינידי ג'ורג', באתר BDFutbol פינידי ג'ורג', באתר WorldFootball.net פינידי ג'ורג', באתר National Football Teams פינידי ג'ורג', באתר FootballDatabase.eu פרופיל המאמן, באתר Transfermarkt